РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 06

от заседание на Комисия ”Професионална квалификация и 
информационни технологии”,
проведено на 27.02.2020 г.

Днес, 27.02.2020 г. /четвъртък/ от 12:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА-отсъства
СЕВДАЛИН МАВРОВ	
            
На заседанието присъстват експертните сътрудници на комисията: инж. Валери Михайлов – директор на дирекция „ИТСС“, инж. Анелия Чомакова - началник отдел „ИО“, инж. Мирослава Чирпъкова – началник отдел „ЕИСС“ и инж. Георги Бошнаков – главен експерт в дирекция „ИТСС“.

	1.ОТНОСНО: Информация за изтичащ на 14.03.2020 г. договор за поддръжка на Централния уеб базиран интерфейс за публикуване на съдебни актове.

Комисия “Професионална квалификация и
информационни технологии”
Р Е Ш И :

1.1. Сключването на договор за поддръжка на Централния уеб базиран интерфейс за публикуване на съдебни актове е целесъобразно.
	1.2. Изпраща решението и материалите по т. 1 на и.д. главен секретар на ВСС за  извършване на незабавни последващи действия.

	2.ОТНОСНО: Информация за изтичащ на 14.03.2020 г. едногодишен договор за „Предоставяне на хостинг, техническо осигуряване, поддръжка и осигуряване на интернет свързаност в технически център на Изпълнителя“ и в изпълнение на заповед № 95-00-303 от 14.10.2013 г. на главния секретар.

Комисия “Професионална квалификация и
информационни технологии”
Р Е Ш И :

2.1. Сключването на едногодишен договор за „Предоставяне на хостинг, техническо осигуряване, поддръжка и осигуряване на интернет свързаност в технически център на Изпълнителя“ е целесъобразно.
	2.2. Изпраща решението и материалите по т. 2 на и.д. главен секретар на ВСС за  извършване на незабавни последващи действия.

	3.ОТНОСНО: Писмо от министерство на правосъдието относно предстояща конференция по тема „Digitalization of the EU judicial systems: new ways forward”, която се организира от Хърватското председателство на Съвета на ЕС и ще се състои на 18-19 май 2020 г. в гр. Опатия, Хърватия.
Писмото е резолирано от представляващия Висшия съдебен съвет до Комисия „Професионална квалификация и информационни технологии” към Пленума на ВСС с оглед естеството на тематиката, пряко свързано с компетентностите на комисията.

Комисия “Професионална квалификация и
информационни технологии”
Р Е Ш И :

3.1. Определя за участие в предстояща конференция по тема „Digitalization of the EU judicial systems: new ways forward”, която се организира от Хърватското председателство на Съвета на ЕС и ще се състои на 18-19 май 2020 г. в гр. Опатия, Хърватия:
- Калина Чапкънова – председател на Комисия ”Професионална квалификация и информационни технологии” към Пленума на ВСС;
- Гергана Мутафова – зам. председател на Комисия ”Професионална квалификация и информационни технологии” към Пленума на ВСС.
3.2. Изпраща решението и материалите по т. 3 на дирекция „Международна дейност и протокол“ в АВСС за  извършване на последващи действия.

4.ОТНОСНО: Искане от административния ръководител на Административен съд – Велико Търново за осигуряване на средства за закупуване на електронни табла, със съответното управление, озвучаване и звукозапис за три съдебни зали.

Комисия “Професионална квалификация и
информационни технологии”
Р Е Ш И :

4.1. Искането от административния ръководител на Административен съд – Велико Търново за осигуряване на средства за закупуване на електронни табла, със съответното управление, озвучаване и звукозапис за три съдебни зали на обща стойност 6 971,10 лв. с ДДС е целесъобразно.
4.2. Изпраща решението по т. 4.1 на Комисия „Бюджет и финанси" към Пленума на ВСС, по компетентност.

			5.ОТНОСНО: Искане от административния ръководител на Административен съд – София-град за осигуряване на средства за изграждане на връзка от сървърно помещение до зала (кабел UTP и кабелни канали).

Комисия “Професионална квалификация и
информационни технологии”
Р Е Ш И :

5.1. Не възразява осигуряване на средства за изграждане на връзка от сървърно помещение до зала (кабел UTP и кабелни канали) в Административен съд – София-град.
5.2. Изпраща решението по т. 5.1 на Комисия „Бюджет и финанси" към Пленума на ВСС, по компетентност.

6.ОТНОСНО: Искане от административния ръководител на Окръжен съд – Пазарджик за осигуряване на средства за закупуване на дефектирала част на многофункционална копирна машина.

Комисия “Професионална квалификация и
информационни технологии”
Р Е Ш И :

6.1. Искането от административния ръководител на Окръжен съд – Пазарджик за осигуряване на средства за закупуване на дефектирала част на многофункционална копирна машина не е от компетентността на КПКИТ.
6.2. Изпраща решението по т. 6.1 на Комисия „Бюджет и финанси" към Пленума на ВСС, по компетентност.

7.ОТНОСНО: Искане от административния ръководител на Окръжен съд – Плевен за осигуряване на средства за закупуване на 1 брой сървър, операционна система Windows Server Standard 2019 и 1 брой UPS за сървър.

Комисия “Професионална квалификация и
информационни технологии”
Р Е Ш И :

7.1. Искането от административния ръководител на Окръжен съд – Плевен за осигуряване на средства за закупуване на 1 брой сървър на стойност 8 392,94 лв. с ДДС, операционна система Windows Server Standard 2019 на стойност 1 604,02 лв. с ДДС и 1 брой UPS за сървър на стойност 1 258,80 лв. с ДДС е целесъобразно.
7.2. Изпраща решението по т. 7.1 на Комисия „Бюджет и финанси" към Пленума на ВСС, по компетентност.

8.ОТНОСНО: Искане от административния ръководител на Окръжен съд – Перник за осигуряване на средства за закупуване на 1 брой сървър, операционна система Windows Server Standard 2016 и 1 брой UPS за сървър.
Към настоящия момент Окръжен съд – Перник има спешна нужда от сървър, тъй като настоящият, закупен през 2008 г., работи в авариен режим, изключително бавно, с един дефектирал диск и подлежаща на подмяна батерия на RAID controller. Към искането са приложени оферти с разлика в цената 120,47 лв. и срок на доставка 20 дни за по-скъпата и 60 дни – за по-евтината. В конкретния случай, срокът за доставка е от решаващо значение.
Във връзка с гореизложеното административният ръководител на Окръжен съд – Перник предлага да се закупи нужната техника от фирмата със срок на доставка 20 дни, поради което

Комисия “Професионална квалификация и
информационни технологии”
Р Е Ш И :

8.1. Искането от административния ръководител на Окръжен съд – Перник за осигуряване на средства за закупуване на 1 брой сървър на стойност 6 442,85 лв. без ДДС, операционна система Windows Server Standard 2016 на стойност 1 427,47 лв. без ДДС и 1 брой UPS за сървър на стойност 687,43 лв. без ДДС е целесъобразно.
8.2. Изпраща решението по т. 8.1 на Комисия „Бюджет и финанси" към Пленума на ВСС, по компетентност.

                                                       ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА